钦定古今图书集成/明伦汇编/官常典/第378卷 > 贾谊新书 > 《太仆寺箴》明·宣宗
## 钦定古今图书集成/明伦汇编/官常典/第378卷 > 贾谊新书 > 《太仆寺箴》明·宣宗

军国所用，马为之最。军国之政，马政亦大。肆予慎之，
有駜如云。既充内闲，亦涣其群，畴厥庶民，析之畜牧，
司其政令。命汝太仆，政令攸宜。阅省以时，不愆不忘，
乃蕃乃滋。𧈪円之甿，国家之本。甿既阜丰，马息斯奋。
尔笃于民，毋侵毋克。尔勤于职，必敬乃德。鲁僖无邪，
卫文塞渊，尔师古人，厥功懋焉。